title: 2013/580/EU: Europa-Parlamentets afgørelse af 17. april 2013 om decharge for gennemførelsen af budgettet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011

text:
               16.11.2013

               DA

               Den Europæiske Unions Tidende

               L 308/241

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011
   (2013/580/EU)
   EUROPA-PARLAMENTET,

               —

               der henviser til det endelige årsregnskab for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011,

               —

               der henviser til Revisionsrettens beretning om årsregnskabet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011 med myndighedens svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (4), særlig artikel 64,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Økonomi- og Valutaudvalget (A7-0114/2013),

               1.

               meddeler den administrerende direktør for Den Europæiske Tilsynsmyndighed for Forsikrings- og Arbejdsmarkedspensionsordninger decharge for gennemførelsen af myndighedens budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Tilsynsmyndighed for Forsikrings- og Arbejdsmarkedspensionsordninger, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 104.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 331 af 15.12.2010, s. 48.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011,

                  —

                  der henviser til Revisionsrettens beretning om årsregnskabet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011 med myndighedens svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185;

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (4), særlig artikel 64,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Økonomi- og Valutaudvalget (A7-0114/2013),

                  A.

                  der henviser til, at Revisionsretten har fastslået, at den har fået rimelig sikkerhed for, at Den Europæiske Tilsynsmyndighed for Forsikrings- og Arbejdsmarkedspensionsordningers (myndigheden) årsregnskab for regnskabsåret 2011 er rigtigt, og at de underliggende transaktioner er lovlige og formelt rigtige,

                  B.

                  henviser til, at myndigheden, der er et nyt agentur, som ligger i Frankfurt, blev oprettet ved forordning (EU) nr. 1094/2010 og officielt påbegyndte sine aktiviteter den 1. januar 2011 som en uafhængig myndighed,

                  C.

                  der henviser til, at myndigheden bør vurderes på baggrund af dens retlige overgang fra forgængeren, Det Europæiske Tilsynsudvalg for Forsikrings- og Arbejdsmarkedspensionsordninger (CEIOPS), og at den følgelig, bortset fra sit nye mandat, har overtaget alle eksisterende og igangværende opgaver og ansvar fra CEIOPS (alle CEIOPS's aktiver, passiver og igangværende operationer blev automatisk overført til den nye myndighed),

                  D.

                  der henviser til, at myndigheden er en integreret del af Det Europæiske Finanstilsynssystem og arbejder tæt sammen med sine søsterorganisationer, Den Europæiske Banktilsynsmyndighed og Den Europæiske Værdipapir- og Markedstilsynsmyndighed, i Det Fælles Udvalg samt med Det Europæiske Udvalg for Systemiske Risici,

                  E.

                  der henviser til, at myndighedens samlede budget for regnskabsåret 2011 var på 10 667 000 EUR,

                  F.

                  der henviser til, at 55 % af myndighedens 2011-budget i overensstemmelse med forordningen om dens oprettelse (6) blev finansieret gennem bidrag fra medlemsstaterne og EFTA-landene og 45 % over Unionens budget,

                  G.

                  der henviser til, at myndigheden ved udgangen af 2011 registrerede et positivt budgetresultat på 2 804 969 EUR (7) (efter fratrækning af valutakursforskelle, der beløb sig til 2 437,59 EUR), som blev registreret i regnskabet som gæld til Kommissionen,

         Budgetmæssig og økonomisk forvaltning

                  1.

                  noterer sig, at Unionens oprindelige bidrag til myndighedens budget for 2011 ifølge budgetberetningen (8) var på 4 267 000 EUR i 2011; bemærker, at dette var myndighedens første driftsår;

                  2.

                  konstaterer på baggrund af årsregnskabet, at myndighedens samlede tildelte budget for 2011 udgjorde 10 667 000 EUR; bemærker endvidere, at de samlede budgetindtægter var på 9 387 070,78 EUR (inklusive 5 120 035,36 EUR, som udgør 80 % af den del af medlemsstaternes budget, der blev indkasseret i 2011);

                  3.

                  erindrer om, at det fremgår af årsregnskabet, at det bevilgede bidrag fra nationale tilsynsmyndigheder beløb sig til 6 400 200 EUR, mens det reelt indkasserede bidrag var på 5 120 035,36 EUR; opfordrer medlemsstaterne til over for dechargemyndigheden at redegøre for, hvorfor bidragene kun udgjorde 80 % af det oprindeligt forudsatte beløb; anmoder medlemsstaterne om at bidrage med deres fulde andel i fremtiden, når myndigheden er fuldt etableret, da den ellers ikke vil kunne udføre de opgaver, den har fået tildelt, ordentligt;

                  4.

                  konstaterer med bekymring, at finansforordningens bestemmelser ikke fuldt ud er tilpasset myndighedens finansieringsordning, eftersom 55 % af budgettet finansieres med bidrag fra medlemsstaterne og EFTA-landene; mener, at spørgsmålet bør tages op, senest i forbindelse med den næste revision af finansforordningen for så vidt angår agenturer, og opfordrer Kommissionen til at vurdere situationen og forelægge dechargemyndigheden en rapport herom;

                  5.

                  opfordrer Kommissionen til at undersøge alle muligheder for en ny, langsigtet bæredygtig finansiering af myndigheden, som beskytter dens uafhængighed, i forbindelse med Kommissionens næste revision af agenturernes arbejde og finansieringsordninger, som skal forelægges senest den 2. januar 2014;

                  6.

                  opfordrer Kommissionen til at vurdere mulighederne for at udarbejde et forslag, der sikrer, at budgetterne for de tre europæiske tilsynsmyndigheder (ESA'erne) finansieres fuldt ud over Unionens budget;

                  7.

                  bemærker i årsregnskabet, at myndigheden i 2011 hovedsageligt fokuserede på etablering og yderligere ekspansion;

                  8.

                  understreger betydningen af en passende ligevægt mellem på den ene side det bevilgede budget og de disponible stillinger og på den anden side de opgaver, myndigheden pålægges, idet et misforhold kan nødvendiggøre løsninger, der ikke er optimale, for så vidt angår ansættelse sammenlignet med inddragelse af nationale eksperter; er bekymret over det faktum, at Kommissionen ændrede stillingsfortegnelsen efter forslag fra myndigheden uden klart at angive dette; opfordrer Kommissionen til at sikre fuldstændig gennemsigtighed på dette og andre områder, som potentielt kan forhindre, at myndigheden fungerer uafhængigt og effektivt;

                  9.

                  bemærker, at der i de foreløbige konklusioner fra IMF's evaluering af den finansielle sektor fra december 2012 bliver givet udtryk for bekymring med hensyn til Unionen, og det anbefales at øge ESA'ernes ressourcer og beføjelser, således at de får mulighed for at gennemføre deres mandater med succes og øge deres operationelle uafhængighed;

                  10.

                  bemærker, at det fremgår af årsregnskabet, at styrelsesudvalget på myndighedens konstituerende møde den 10. januar 2011 vedtog og godkendte de vigtigste finansielle bestemmelser og myndighedens finansforordning, således at den kunne varetage sine beføjelser som en europæisk myndighed;

         Regnskabssystem

                  11.

                  bemærker i årsregnskabet (9), at den standardiserede og almindelige budgetstruktur, som myndigheden vedtog i begyndelsen af 2011, måtte tilpasses de reelle behov;

                  12.

                  erfarer af årsregnskabet, at myndigheden den 19. april 2011 indførte periodiseret regnskabsføring (ABAC), som er det regnskabssystem, Kommissionen anvender til budgetregnskab; bemærker endvidere, at myndigheden i overgangsperioden fra den 1. januar til den 19. april 2011 brugte et Excel-baseret værktøj til sit budgetregnskab, og at der på overgangstidspunktet blev udarbejdet en rapport med forpligtelser og betalinger indlæst i ABAC;

                  13.

                  tager til efterretning, at betalinger foretaget forud for gennemførelsen af ABAC kun afspejles i overgangsordningen og ikke i ABAC; bemærker, at der, hver gang der registreres en rapport om budgetmæssigt forbrug og gennemførelse fra ABAC, foretages en manuel sammenlægning i et Excel-regneark for at sikre en fuldstændig afspejling af det oprindelige budget og forbruget af forpligtelser og betalinger for hele regnskabsåret;

                  14.

                  bemærker i årsregnskabet, at alle finansielle transaktioner fra 2012 og fremefter vil fremgå fuldt ud af ABAC;

                  15.

                  bemærker i årsregnskabet, at myndigheden med henblik på det almindelige regnskab den 19. april 2011 implementerede SAP, som er et system, der er direkte forbundet med ABAC, som er det system, Kommissionen bruger; bemærker endvidere, at myndigheden indtil denne dato brugte SAGE (10), som var det system, CEIOPS anvendte til regnskabsføring, og at der den 19. april 2011 blev udarbejdet en overgangsbalance;

                  16.

                  bemærker, at myndigheden i september 2011 indførte Kommissionens system til registrering af aktiver (ABAC-aktiver) for fysisk at kunne spore de enkelte anlægsaktiver (ABAC-aktiver er integreret i myndighedens regnskabssystem);

                  17.

                  glæder sig over valideringen af myndighedens regnskabssystem af den eksterne revisor, Deloitte Consulting (11); bemærker, at gennemgangen af myndighedens regnskabssystem fandt sted i oktober 2012;

                  18.

                  bemærker, at myndighedens regnskabssystem ifølge Deloittes rapport på baggrund af den gennemførte kontrol med overholdelse af valideringskriterierne generelt overholder de kriterier, som Kommissionen (Generaldirektoratet for Budget) har opstillet;

                  19.

                  noterer sig, at Deloitte i sin rapport påpeger en række områder, der kan forbedres (vedrørende myndighedens brugeradgangsrettigheder i ABAC, som ikke er i overensstemmelse med de nuværende ansvarsområder, brugeradgangsforvaltningen og ABAC-uddannelsesrelaterede aspekter), og som myndigheden vil tage sig af i 2013; noterer sig endvidere, at disse forbedringer ikke har nogen betydelig indvirkning på den generelle overholdelse;

         Budgetgennemførelse

                  20.

                  bemærker på baggrund af årsregnskabet, at myndigheden registrerede en budgetgennemførelsesgrad på 61,68 % for forpligtelser og på 58,84 % for betalinger ved udgangen af det første driftsår;

                  21.

                  konstaterer, at gennemførelsesgraden for forpligtelser under afsnit I (Personaleudgifter) var på 92,79 % og udgjorde hoveddrivkraften bag gennemførelsesgraden; bemærker endvidere, at den høje budgetgennemførelsesgrad i afsnit I, især i myndighedens første driftsår, afspejler sammenhængen mellem dens anmodninger om personale og dens mål, og styrker argumenterne til fordel for anmodningerne om personale i 2012 og 2013;

                  22.

                  bemærker på baggrund af årsregnskabet, at den væsentligste faktor bag den høje budgetgennemførelse var en 100 % udnyttelse af stillingsfortegnelsen for 2011;

                  23.

                  noterer sig på baggrund af årsregnskabet den meget lave gennemførelsesgrad for forpligtelserne på 60,41 % i afsnit II (Administrative udgifter); bemærker, at 2011 var et overgangsår fra CEIOPS til myndigheden og et forberedende år for nye procedurer og ansøgninger; opfordrer myndigheden til at underrette dechargemyndigheden om de foranstaltninger, der er truffet for udbedre denne mangel; opfordrer myndigheden til at informere dechargemyndigheden om de foranstaltninger der træffes for at forbedre resultaterne, idet den lave gennemførelsesgrad er udtryk for vanskeligheder for så vidt angår budgetplanlægning og -gennemførelse;

                  24.

                  bemærker, at det ifølge myndigheden forventes, at en stor mængde oversættelser, forskrifter og procedurer på alle officielle EU-sprog vil blive behandlet fra 2012 og frem; bemærker endvidere, at myndigheden, hvor det er muligt, har reduceret udgifterne til afholdelse af møder, navnlig i tilsynsrådet og styrelsesudvalg, og at denne fremgangsmåde også blev brugt med hensyn til informations- og publikationsudgifter (CEIOPS's årsberetning for 2010 blev kun offentliggjort på hjemmesiden for at nedbringe omkostningerne yderligere);

                  25.

                  noterer sig, at gennemførelsesgraden for forpligtelser under afsnit II ifølge myndigheden var gennemsnitlig, fordi myndigheden bestræbte sig på at finde områder, hvor omkostningerne kunne nedbringes, og at den prioriterede disse bestræbelser højere end det faktum, at der var disponible midler på budgettet for det første år;

                  26.

                  bemærker på baggrund af årsregnskabet den meget lave gennemførelsesgrad for forpligtelser på 11,73 % i afsnit III (»Aktionsudgifter«); opfordrer myndigheden til at informere dechargemyndigheden om de foranstaltninger der træffes, for at forbedre resultaterne, idet den lave gennemførelsesgrad er udtryk for vanskeligheder for så vidt angår budgetplanlægning og -gennemførelse;

                  27.

                  noterer sig, at gennemførelsesgraden for forpligtelser under afsnit III ifølge myndigheden var meget lav som følge af beslutningen om ikke at indgå forpligtelser for og ikke anvende det budgetterede beløb til informationsteknologi (it-projekter) på så centrale områder, uden at tilsynsrådet havde truffet en klar strategisk afgørelse; bemærker endvidere, at tilsynsrådet i oktober 2011 vedtog myndighedens dataspecifikationsrapport om bl.a. udveksling af personoplysninger til bestemte formål og gav udvalget om informationsteknologi og data (ITDC) mandat til at videreudvikle dataspecifikationsrapporten;

                  28.

                  bemærker, at ITDC ifølge årsregnskabet skulle påbegynde indkøb og implementering af it-systemer i februar 2012;

                  29.

                  konstaterer, at forpligtelsesbevillingerne i 2011 ifølge myndighedens årsberetning (12) udgjorde 6 579 663 EUR eller 62 % af budgettet for 2011, hvoraf 6 276 158,59 EUR blev udbetalt og 303 504,79 EUR automatisk blev fremført til 2012;

         Udbudsprocedurer

                  30.

                  konstaterer, at de udbudsprocedurer, Revisionsretten gennemgik, ifølge Retten ikke stemte fuldt ud overens med bestemmelserne i den almindelige finansforordning; opfordrer myndigheden til at sikre, at alle nye kontrakter indgås i fuld overensstemmelse med EU's regler om offentlige indkøb;

                  31.

                  bemærker, at myndigheden den 1. juni 2012 ansatte en indkøbsmedarbejder, at der er fastlagt arbejdsgange for indkøb, at medarbejderne har modtaget information om og undervisning i EU's udbudsregler, at der er udarbejdet kontraktmodeller, og at alle udbudsprocedurer iværksættes i overensstemmelse med de relevante EU-regler om offentlige indkøb;

         Ansættelsesprocedurer

                  32.

                  noterer sig, at myndigheden har bragt sine ansættelsesprocedurer i overensstemmelse med Revisionsrettens anbefalinger; opfordrer myndigheden til at underrette dechargemyndigheden om de foranstaltninger, der er truffet for at forbedre ansættelsesprocedurerne; mener, at nogle af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;

                  33.

                  bemærker, at 2011 ifølge årsregnskabet (13) var et afgørende år for myndighedens etablering og udbygningen af de menneskelige ressourcer, der skal varetage myndighedens nye funktioner og opgaver; bemærker, at myndighedens personale den 31. december 2012 bestod af 46 midlertidigt ansatte, seks kontraktansatte og fire udstationerede nationale eksperter, hvilket giver i alt 56 ansatte;

                  34.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (14) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 104.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 331 af 15.12.2010, s. 48.

         (5)  EFT L 357 af 31.12.2002, s. 72.

         (6)  EUT L 331 af 15.12.2010, s. 12, artikel 62, stk. 1.

         (7)  Årsregnskab 2011, s. 36.

         (8)  Budgetberetning 2011, s. 2.

         (9)  Årsregnskab 2011, s. 31.

         (10)  SAGE er et regnskabssystem, der er skræddersyet til små og mellemstore virksomheder, organisationer og institutioner.

         (11)  European Banking Authority (EBA), Validation of accounting systems, 19.11.2012, Deloitte.

         (12)  Årsberetning 2011, s. 38.

         (13)  Årsregnskab 2011, s. 47-48.

         (14)  Vedtagne tekster, P7_TA(2013)0134 (Se side 374 i denne EUT).


title: 2013/545/EU: Europa-Parlamentets afgørelse af 17. april 2013 om decharge for gennemførelsen af Den Europæiske Unions almindelige budget for regnskabsåret 2011, Sektion IV — Domstolen#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2011, Sektion IV — Domstolen

text:
               16.11.2013

               DA

               Den Europæiske Unions Tidende

               L 308/118

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af Den Europæiske Unions almindelige budget for regnskabsåret 2011, Sektion IV — Domstolen
   (2013/545/EU)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2011 (1),

               —

               der henviser til det konsoliderede årsregnskab for Den Europæiske Union for regnskabsåret 2011 (COM(2012) 436 — C7-0227/2012) (2),

               —

               der henviser til Revisionsrettens årsberetning om budgetgennemførelsen i regnskabsåret 2011 med institutionernes svar (3),

               —

               der henviser til Revisionsrettens erklæring (4) om regnskabernes rigtighed og de underliggende transaktioners lovlighed og formelle rigtighed for regnskabsåret 2011, jf. artikel 287 i traktaten om Den Europæiske Unions funktionsmåde,

               —

               der henviser til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (6), særlig artikel 164, 165 og 166,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Retsudvalget (A7-0090/2013),

               1.

               meddeler Domstolens justitssekretær decharge for gennemførelsen af Domstolens budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Den Europæiske Unions Domstol, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT L 68 af 15.3.2011.

      (2)  EUT C 348 af 14.11.2012, s. 1.

      (3)  EUT C 344 af 12.11.2012, s. 1.

      (4)  EUT C 348 af 14.11.2012, s. 130.

      (5)  EFT L 248 af 16.9.2002, s. 1.

      (6)  EUT L 298 af 26.10.2012, s. 1.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2011, Sektion IV — Domstolen
      EUROPA-PARLAMENTET,

                  —

                  der henviser til Den Europæiske Unions almindelige budget for regnskabsåret 2011 (1),

                  —

                  der henviser til det konsoliderede årsregnskab for Den Europæiske Union for regnskabsåret 2011 (COM(2012) 436 — C7-0227/2012) (2),

                  —

                  der henviser til Revisionsrettens årsberetning om budgetgennemførelsen i regnskabsåret 2011 med institutionernes svar (3),

                  —

                  der henviser til Revisionsrettens erklæring (4) om regnskabernes rigtighed og de underliggende transaktioners lovlighed og formelle rigtighed for regnskabsåret 2011, jf. artikel 287 i traktaten om Den Europæiske Unions funktionsmåde,

                  —

                  der henviser til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (6), særlig artikel 164, 165 og 166,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Retsudvalget (A7-0090/2013),

                  1.

                  glæder sig over, at forpligtelsesbevillingerne for Den Europæiske Unions Domstol (»Domstolen«) beløb sig til 335 904 453,30 EUR (323 784 221,30 EUR i 2010), og at udnyttelsesgraden for bevillingerne for Sektion IV — Domstolen fortsat var meget høj i 2011 (samlet set mere end 98 % og endda højere end 99 % for bevillingerne i afsnit 2); understreger, at udnyttelsesgraden kunne være kommet op på 99 %, hvis Rådet ikke havde afvist at følge Kommissionens foreslåede tilpasning af vederlagene (+ 1,7 % med tilbagevirkende kraft fra 1. juli 2011);

                  2.

                  understreger, at Domstolens budget er af rent administrativ karakter, idet 75 % anvendes til personer tilknyttet institutionen og 25 % til bygninger, inventar, udstyr og forskellige driftsudgifter;

                  3.

                  noterer sig med tilfredshed, at Revisionsretten i sin årsberetning for 2011 har bemærket, at der ikke er blevet konstateret væsentlige svagheder med hensyn til revisionen af emnerne menneskelige ressourcer og indkøbsaftaler for så vidt angår Domstolen;

                  4.

                  finder det glædeligt, at Revisionsretten på grundlag af sin revision har konkluderet, at betalingerne vedrørende institutionernes og organernes administrationsudgifter og andre udgifter for det regnskabsår, der afsluttedes den 31. december 2011, som helhed betragtet var uden væsentlig fejlforekomst;

                  5.

                  udtrykker bekymring over, at antallet af verserende sager ved Retten stadig var meget højt i 2011 (dvs. 1 300 verserende sager i 2010 og 1 308 verserende sager i 2011); understreger, at en hurtig administration har stor betydning for, at ikke blot institutionerne, men også økonomien, fungerer gnidningsløst, eftersom dette øger retssikkerheden;

                  6.

                  opfordrer indtrængende Domstolen til at undersøge, hvilke former for organisatoriske ændringer der kan føre til en reducering af antallet af verserende sager, og mener, at Retten har behov for øgede menneskelige ressourcer; mener, at forslaget om at udnævne flere dommere til Retten, hvilket fortsat behandles af Rådet, ville kunne bidrage til at moderere denne tendens; opfordrer Retten til at vurdere, om der foreligger andre forslag, som ikke relaterer til menneskelige ressourcer, som kan ændre denne tendens;

                  7.

                  påpeger, at statistikkerne vedrørende Domstolens aktiviteter i 2011 viser, at der er et generelt behov for forbedret effektivitet med hensyn til sagernes varighed; noterer sig, at det hvad angår præjudicielle afgørelser i gennemsnit tager 16,4 måneder at behandle en sag sammenlignet med tallet for 2010 (16 måneder); noterer sig, at den gennemsnitlige tid for at behandle direkte klager og appeller i 2011 var henholdsvis 20,2 måneder og 15,4 måneder (sammenlignet med 16,7 måneder og 14,3 måneder i 2010);

                  8.

                  noterer sig, at udviklingen for så vidt angår nye og afsluttede sager ved Retten for EU-Personalesager har været støt stigende i de seneste år (139 nye sager i 2010 sammenlignet med 159 i 2011, og 129 afsluttede sager i 2010 i forhold til 166 i 2011);

                  9.

                  bemærker, at Domstolen afsluttede 550 sager i 2011, hvilket er en mærkbar stigning sammenlignet med det foregående år (522 sager afsluttet i 2010), og at 370 af disse sager blev afsluttet med en dom og 180 sager med en afgørelse;

                  10.

                  glæder sig over e-Curia-applikationen, som blev operationel i november 2011, der gør det muligt elektronisk at indgive og modtage meddelelse om processkrifter; noterer sig med tilfredshed, at denne applikation for Domstolens vedkommende har bidraget til et fald i papirforbruget på 25 % i perioden mellem 2011 og 2012 og til en besparelse på 150 000 EUR;

                  11.

                  understreger, at e-Curia forventes senere at gøre det muligt at afskaffe en stor del af korrespondanceudvekslingen og scanningen af ind- og udgående dokumenter og optimere de interne arbejdsgange; anmoder Parlamentets Budgetkontroludvalg om at forelægge en nøjagtig redegørelse for de omkostninger, der er forbundet med udviklingen, vedligeholdelsen og opdateringen af e-Curia-applikationen;

                  12.

                  anmoder om at blive underrettet om de foranstaltninger, som er iværksat med henblik på at løse it-driftssvigt, som kan påvirke driften af e-Curia;

                  13.

                  anser det for meget positivt, at 14 medlemsstater, 2 EFTA-lande og 5 europæiske institutioner (navnlig Parlamentet, Rådet og Kommissionen) ved udgangen af 2012 var aktive brugere af e-Curia;

                  14.

                  glæder sig over udviklingen og forbedringen af det integrerede forvaltningssystem SAP, som Rådet, Revisionsretten og Domstolen etablerede på interinstitutionel basis i 2008, og som er det afgørende instrument i forbindelse med håndteringen af alle Domstolens finansielle og budgetmæssige transaktioner; mener derfor, at det er vigtigt at sikre, at SAP fungerer gnidningsløst;

                  15.

                  støtter Domstolens initiativ om at reformere sin statut og forretningsorden i lyset af de udfordringer, som den er stillet over for i forbindelse med det stigende antal sager; bemærker, at forskellige ændringer, som lovgiverne har vedtaget, allerede er trådt i kraft og er ved at blive gennemført; håber, at der i 2013 vil blive truffet yderligere presserende strukturelle foranstaltninger, der navnlig gør det muligt at udnævne flere dommere til Retten.

                  16.

                  noterer sig med tilfredshed oprettelsen af en ny søgemaskine til søgning i retspraksis og den omstændighed, at Domstolens biblioteks katalog er blevet gjort tilgængeligt online med henblik på at bringe borgerne tættere på Domstolen som en EU-institution;

                  17.

                  noterer sig ændringen af Domstolens administrative struktur med oprettelsen af et direktorat for protokol og information; forventer, at den årlige aktivitetsrapport for 2012 giver en detaljeret beskrivelse af de fordele, som ændringen har betydet for Domstolens præstation;

                  18.

                  anser Domstolens engagement i forbindelse med at have en kunstsamling, der repræsenterer Unionens kulturarv, for et ambitiøst projekt, som kræver særlige ressourcer; opfordrer Domstolen til at redegøre for, hvorledes dette projekt er foreneligt med Domstolens traditionelle aktiviteter; noterer sig, at Domstolen i 2012 betalte 7 500 EUR med henblik på at forsikre en samling vurderet til 2 400 000 EUR;

                  19.

                  glæder sig over, at Domstolen i 2011 tillod 5 % af sine fastansatte tolke at tilføje et yderligere arbejdssprog til deres sprogkombinationer; fremhæver, at dette var muligt som følge af intensiv sprogtræning;

                  20.

                  noterer sig, at antallet af høringer og andre møder med tolkning fortsatte med at stige i 2011, hvilket hovedsageligt skyldtes udvidelsen og Lissabontraktatens ikrafttræden;

                  21.

                  anerkender, at interinstitutionelt samarbejde for så vidt angår ansættelse af tolke indebærer en betydelig besparelse for Domstolen;

                  22.

                  noterer sig de nye aktiviteter i Direktoratet for infrastruktur i 2011 og anmoder Domstolen om at forelægge yderligere oplysninger til Parlamentets Budgetkontroludvalg vedrørende byggeprojektet for den femte udvidelse af Domstolens bygninger;

                  23.

                  glæder sig over, at Domstolen har udarbejdet en så grundig og detaljeret årlig aktivitetsrapport, og at det har inkluderet indgående oplysninger om forvaltningen af dens menneskelige ressourcer, således som Parlamentet har anmodet om.

         (1)  EUT L 68 af 15.3.2011.

         (2)  EUT C 348 af 14.11.2012, s. 1.

         (3)  EUT C 344 af 12.11.2012, s. 1.

         (4)  EUT C 348 af 14.11.2012, s. 130.

         (5)  EFT L 248 af 16.9.2002, s. 1.

         (6)  EUT L 298 af 26.10.2012, s. 1.


title: 2011/405/EU: Rådets afgørelse af 9. juni 2011 om undertegnelse på Den Europæiske Unions vegne og midlertidig anvendelse af protokollen mellem Den Europæiske Union og Republikken Kap Verde om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem de to parter#Protokol mellem Den Europæiske Union og Republikken Kap Verde om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem de to parter

text:
               9.7.2011

               DA

               Den Europæiske Unions Tidende

               L 181/1

         RÅDETS AFGØRELSE
   af 9. juni 2011
   om undertegnelse på Den Europæiske Unions vegne og midlertidig anvendelse af protokollen mellem Den Europæiske Union og Republikken Kap Verde om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem de to parter
   (2011/405/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 19. december 2006 vedtog Rådet forordning (EF) nr. 2027/2006 om indgåelse af en fiskeripartnerskabsaftale mellem Det Europæiske Fællesskab og Republikken Kap Verde (1).

               (2)

               Protokollen om fastsættelse af fiskerimulighederne og den finansielle modydelse i henhold til nævnte fiskeripartnerskabsaftale udløber den 31. august 2011.

               (3)

               Den Europæiske Union har forhandlet med Republikken Kap Verde (i det følgende benævnt »Kap Verde«) om en ny protokol, ifølge hvilken EU-fartøjer tildeles fiskerimuligheder i de farvande, som fiskerimæssigt hører ind under Kap Verdes højhedsområde eller jurisdiktion.

               (4)

               Disse forhandlinger mundede ud i, at der blev paraferet en ny protokol den 22. december 2010.

               (5)

               For at EU-fartøjerne kan fortsætte deres fiskeri, er det fastsat i artikel 15 i den nye protokol, at protokollen kan anvendes midlertidigt fra den 1. september 2011.

               (6)

               Den nye protokol bør undertegnes og anvendes midlertidigt indtil afslutningen af procedurerne for dens indgåelse —

         VEDTAGET DENNE AFGØRELSE:
   Artikel 1
   Der gives herved på Unionens vegne bemyndigelse til undertegnelse af protokollen mellem Den Europæiske Union og Republikken Kap Verde om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem de to parter, med forbehold af indgåelse af protokollen.
   Teksten til protokollen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne protokollen på Unionens vegne med forbehold af dens indgåelse.
   Artikel 3
   Protokollen anvendes midlertidigt fra den 1. september 2011 indtil afslutningen af procedurerne for dens indgåelse.
   Artikel 4
   Denne afgørelse træder i kraft på dagen for vedtagelsen.

      Udfærdiget i Luxembourg, den 9. juni 2011.

            På Rådets vegne

         PINTÉR S.

            Formand

      (1)  EUT L 414 af 30.12.2006, s. 1.

      PROTOKOL
      mellem Den Europæiske Union og Republikken Kap Verde om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem de to parter
      Artikel 1
      Gyldighedsperiode og fiskerimuligheder
      1.   Fiskerimulighederne for EU-fartøjerne i henhold til fiskeripartnerskabsaftalens artikel 5 fastsættes for en periode på tre år således:
      Stærkt vandrende arter (arter opført i bilag 1 til De Forenede Nationers havretskonvention af 1982)

                  —

                  notfartøjer med fryseanlæg til tunfiskeri: 28 fartøjer

                  —

                  stangfartøjer til tunfiskeri: 11 fartøjer

                  —

                  langlinefartøjer med flydeline: 35 fartøjer.

            2.   Stk. 1 finder anvendelse, jf. dog protokollens artikel 4 og 5.
      Artikel 2
      Finansiel modydelse — Betalingsbetingelser
      1.   Den finansielle modydelse, der er omhandlet i fiskeripartnerskabsaftales artikel 7, fastsættes for perioden omhandlet i artikel 1 til 435 000 EUR.
      2.   Den finansielle modydelse består af:

                  a)

                  et årligt beløb for adgang til Kap Verdes eksklusive økonomiske zone på 325 000 EUR svarende til en referencemængde på 5 000 tons pr. år

                  b)

                  et særligt beløb på 110 000 EUR pr. år til støtte af gennemførelsen af Kap Verdes fiskeripolitik.

            3.   Stk. 1 finder anvendelse, jf. dog protokollens artikel 3, 4, 5, 7 og 8 samt fiskeripartnerskabsaftalens artikel 12 og 13.
      4.   Hvis EU-fartøjernes samlede fangster i de kapverdiske farvande overstiger 5 000 tons pr. år, forhøjes den årlige finansielle modydelse på 325 000 EUR med 65 EUR pr. ton yderligere fangst. Det samlede årlige beløb, som EU skal betale, kan dog ikke overstige det dobbelte af beløbet i stk. 2, litra a) (325 000 EUR). Hvis EU-fartøjernes fangster overstiger en mængde, der svarer til det dobbelte af det samlede årlige beløb, betales det skyldige beløb for den yderligere mængde det følgende år.
      5.   Den finansielle modydelse i henhold til stk. 2, litra a) og b), i denne artikel betales senest 60 dage efter protokollens ikrafttræden for det første år og senest på årsdagen for protokollens ikrafttræden i de følgende år.
      6.   Kap Verdes myndigheder har enekompetence med hensyn til anvendelsen af den finansielle modydelse omhandlet i stk. 2, litra a).
      7.   Den finansielle modydelse indbetales på en særlig konto, som statskassen har opretter i et pengeinstitut udpeget af Kap Verdes myndigheder.
      Artikel 3
      Fremme af ansvarligt og bæredygtigt fiskeri i Kap Verdes farvande
      1.   Parterne aftaler i Den Blandede Komité, jf. aftalens artikel 9, senest tre måneder efter denne protokols ikrafttræden et flerårigt sektorprogram og gennemførelsesbestemmelser hertil, herunder bl.a.:

                  a)

                  de årlige og flerårige retningslinjer for, hvordan modydelsen omhandlet i artikel 2, stk. 2, litra b), skal anvendes

                  b)

                  de årlige og flerårige mål, der skal nås for på sigt at skabe et bæredygtigt og ansvarligt fiskeri under hensyntagen til prioriteringen i Kap Verdes nationale fiskeripolitik eller andre politikker, der har forbindelse med eller indvirkning på etableringen af et ansvarligt og bæredygtigt fiskeri

                  c)

                  de nødvendige kriterier og procedurer for årlig evaluering af resultaterne.

            2.   Enhver foreslået ændring af det flerårige sektorprogram godkendes af parterne i Den Blandede Komité eller gennem brevveksling.
      3.   Hvert år kan Kap Verdes myndigheder beslutte i givet fald at afsætte et beløb ud over den finansielle modydelse omhandlet i artikel 2, stk. 2, litra b), til gennemførelsen af det flerårige program. Dette meddeles EU senest to (2) måneder før denne protokols årsdag.
      4.   De to parter evaluerer hvert år i Den Blandede Komité resultaterne af gennemførelsen af det flerårige sektorprogram. Hvis en sådan evaluering viser, at realiseringen af de mål, som finansieres direkte af den del af den finansielle modydelse omhandlet i artikel 2, stk. 2, litra b), i denne protokol, er utilfredsstillende, forbeholder Den Europæiske Union sig ret til at nedsætte denne del af den finansielle modydelse for at tilpasse det beløb, som er afsat til gennemførelsen af programmet, til resultaterne.
      Artikel 4
      Videnskabeligt samarbejde om ansvarligt fiskeri
      1.   Parterne forpligter sig til at fremme ansvarligt fiskeri i Kap Verdes farvande efter principperne om ikke-diskrimination af de forskellige flåder, der befinder sig i Kap Verdes farvande.
      2.   I protokollens gyldighedsperiode bestræber EU og Kap Verdes myndigheder sig for at følge udviklingen i ressourcernes tilstand i Kap Verdes fiskerizone.
      3.   Parterne efterkommer henstillinger og afgørelser fra Den Internationale Kommission for Bevarelse af Tunfiskebestanden i Atlanterhavet (ICCAT) om ansvarlig fiskeriforvaltning.
      4.   I overensstemmelse med aftalens artikel 4 holder parterne, på basis af henstillinger og afgørelser fra ICCAT og den bedste foreliggende videnskabelige rådgivning, samråd i Den Blandede Komité, der er oprettet i henhold til fiskeripartnerskabsaftales artikel 9, for i givet fald efter et videnskabeligt møde i enighed at træffe foranstaltninger til bæredygtig forvaltning af fiskeressourcer, der har indvirkning på EU-fartøjernes fiskeri.
      Artikel 5
      Justering af fiskerimuligheder efter fælles overenskomst
      De fiskerimuligheder, der er omhandlet i artikel 1, kan efter fælles overenskomst justeres, hvis det gennem henstillinger og afgørelser fra ICCAT bekræftes, at en sådan justering sikrer bæredygtig forvaltning af de fiskearter, der er omfattet af denne protokol. I så fald forhøjes den finansielle modydelse omhandlet i artikel 2, stk. 2, litra a), forholdsmæssigt og pro rata temporis, og protokollen og bilaget til protokollen ændres i fornødent omfang.
      Artikel 6
      Landingsincitamenter og fremme af samarbejde mellem aktører
      1.   Parterne samarbejder om at forbedre landingsmulighederne i Kap Verdes havne.
      2.   Den Blandede Komité fastsætter relevante bestemmelser med henblik herpå og størrelsen af de økonomiske incitamenter.
      3.   Parterne bestræber sig på at skabe gunstige vilkår for udbygning af forbindelserne mellem parternes virksomheder på det tekniske, økonomiske og handelsmæssige område ved at fremme skabelsen af et gunstigt miljø for udvikling af erhvervsaktiviteter og investeringer.
      Artikel 7
      Suspension af finansiel modydelse
      1.   Den finansielle modydelse, der er omhandlet i artikel 2, stk. 2, litra a) og b), kan suspenderes, hvis mindst ét af følgende forhold påvises:

                  a)

                  der er indtrådt usædvanlige hændelser, bortset fra naturfænomener, der gør det umuligt at fiske i Kap Verdes eksklusive økonomiske zone

                  b)

                  de politiske retningslinjer, som ligger til grund for indgåelsen af denne protokol, er blevet ændret på væsentlige punkter, og en af parterne anmoder om, at bestemmelserne i protokollen tages op til revision med henblik på eventuel ændring

                  c)

                  EU konstaterer, at menneskerettighederne og de demokratiske principper er blevet overtrådt på væsentlige og grundlæggende punkter i Kap Verde, jf. Cotonou-aftalens artikel 9.

            2.   EU forbeholder sig ret til helt eller delvis at suspendere den særlige finansielle modydelse omhandlet i protokollens artikel 2, stk. 2, litra b):

                  a)

                  hvis en evaluering foretaget af Den Blandede Komité viser, at resultaterne ikke er i tråd med programmeringen

                  b)

                  hvis denne særlige finansielle modydelse ikke udnyttes til formålet.

            3.   Betalingen af den finansielle modydelse genoptages efter samråd og overenskomst mellem parterne, så snart den situation, der gik forud for begivenhederne omhandlet i stk. 1, er bragt i orden, og/eller når resultaterne af den finansielle gennemførelse omhandlet i stk. 2 berettiger det.
      Artikel 8
      Suspension af protokollens gennemførelse
      1.   Gennemførelsen af denne protokol kan suspenderes på en af parternes initiativ, hvis mindst ét af følgende forhold påvises:

                  a)

                  der er indtrådt usædvanlige hændelser, jf. fiskeripartnerskabsaftalens artikel 7, stk. 3, litra a), der gør det umuligt at fiske i Kap Verdes eksklusive økonomiske zone

                  b)

                  de politiske retningslinjer, der ligger til grund for indgåelsen af denne protokol, er blevet ændret på væsentlige punkter, og en af parterne anmoder om, at bestemmelserne i protokollen tages op til revision med henblik på eventuel ændring

                  c)

                  en af parterne konstaterer, at menneskerettighederne og de demokratiske principper er blevet overtrådt på væsentlige og grundlæggende punkter i Kap Verde, jf. Cotonou-aftalens artikel 9

                  d)

                  EU's betaling af den finansielle modydelse omhandlet i artikel 2, stk. 2, litra a), udebliver af andre årsager end dem, der er fastsat i denne protokols artikel 7

                  e)

                  der er opstået en tvist mellem parterne, som ikke har kunnet løses i Den Blandede Komité

                  f)

                  en af parterne overholder ikke bestemmelserne i denne protokol, bilaget og tillæggene.

            2.   Hvis protokollens anvendelse suspenderes af andre årsager end dem, der er omhandlet i stk. 1, litra c), meddeler den part, der ønsker en sådan suspension, dette skriftligt mindst tre måneder før, suspensionen træder i kraft. Suspension af protokollen af de årsager, der er omhandlet i stk. 1, litra c), træder i kraft straks efter, at beslutningen om suspension er truffet.
      3.   I tilfælde af suspension fortsætter parterne med at holde samråd for at finde en mindelig løsning på deres tvist. Når en sådan løsning er fundet, anvendes protokollen på ny, og den finansielle modydelse nedsættes forholdsmæssigt og pro rata temporis efter, hvor længe protokollens anvendelse har været suspenderet.
      Artikel 9
      Datamatisering af handelen
      1.   Kap Verde og EU forpligter sig til hurtigst muligt at indføre de nødvendige datasystemer for elektronisk udveksling af alle oplysninger og dokumenter i forbindelse med aftalens gennemførelse.
      2.   Så snart systemerne omhandlet i denne artikels stk. 1 er funktionsdygtige, vil den elektroniske udgave af et dokument blive betragtet som fuldstændig ligestillet med papirudgaven af samme dokument.
      3.   Kap Verde og EU underretter straks hinanden om enhver funktionsfejl i edb-systemer. Oplysninger og dokumenter i forbindelse med aftalens gennemførelse erstattes så automatisk af papirudgaver efter de nærmere bestemmelser i bilaget.
      Artikel 10
      Satellitovervågning
      Kap Verde indfører hurtigst muligt et system til satellitovervågning (FOS) af fiskerfartøjer, der fisker i dets farvande. Når et sådant system er indført, gælder bestemmelserne i bilaget til denne protokol.
      Artikel 11
      Databeskyttelse
      Kap Verde forpligter sig til altid at behandle alle data om EU-fartøjer og deres fiskeri, der indsamles som led i aftalen, fortroligt og udelukkende at anvende dem til gennemførelse af aftalen.
      Artikel 12
      Gældende national lovgivning
      1.   EU-fiskerfartøjer, der fisker i Kap Verdes farvande i henhold til denne protokol, udøver deres aktiviteter efter gældende lovgivning i Kap Verde, især bestemmelserne i Kap Verdes forvaltningsplan for fiskeressourcer, medmindre andet er fastsat i fiskeripartnerskabsaftalen, i protokollen, i bilaget til protokollen og i tillæggene til bilaget.
      2.   Kap Verdes myndigheder underretter Europa-Kommissionen om enhver lovændring eller ny lov, som berører fiskeriet.
      Artikel 13
      Varighed
      Denne protokol med bilag gælder i tre år fra datoen for dens midlertidige anvendelse i henhold til artikel 15, medmindre den opsiges i overensstemmelse med artikel 14.
      Artikel 14
      Opsigelse
      1.   Ved opsigelse af denne protokol giver den part, der ønsker at opsige protokollen, mindst seks måneder inden den dato, hvor opsigelsen træder i kraft, skriftligt den anden part meddelelse om, at protokollen ønskes opsagt.
      2.   Efter en opsigelsesmeddelelse som omhandlet i foregående stykke indleder parterne samråd.
      Artikel 15
      Midlertidig anvendelse
      Denne protokol anvendes midlertidigt fra den 1. september 2011.
      Artikel 16
      Ikrafttræden
      Denne protokol og dens bilag træder i kraft på den dato, hvor parterne meddeler hinanden, at de fornødne procedurer i den forbindelse er afsluttet.

         BILAG

            BETINGELSER FOR EU-FARTØJERS FISKERI I KAP VERDES FISKERIZONE

         KAPITEL I

            GENERELLE BESTEMMELSER

         Udpegning af ansvarlige myndigheder
         Med henblik på anvendelsen af dette bilag, og medmindre andet er fastsat, forstås ved enhver henvisning til en ansvarlig myndighed i henholdsvis Den Europæiske Union (EU) og Kap Verde følgende:

                     —

                     for EU: Europa-Kommissionen, i givet fald via EU-delegationen i Kap Verde

                     —

                     for Kap Verde: fiskeriministeriet.

               National eksklusiv økonomisk zone (EEZ)
         Inden protokollen træder i kraft, meddeler Kap Verde EU de geografiske koordinater for Kap Verdes EEZ og basislinjerne.
         Fiskerizone
         EU-fartøjerne kan fiske uden for 12 sømil fra basislinjerne.
         Udpegning af lokal repræsentant
         Ethvert EU-fartøj, der planlægger at lande eller omlade fangster i en havn i Kap Verde, skal have en repræsentant med bopæl i Kap Verde.
         Bankkonto
         Inden protokollen træder i kraft, giver Kap Verde EU oplysning om, hvilken bankkonto eller hvilke bankkonti de beløb, som EU-fartøjerne skal betale i henhold til aftalen, skal indsættes på. Omkostningerne i forbindelse med bankoverførslerne betales af rederne.
         KAPITEL II

            FISKERITILLADELSER

         Forudsætninger for tildeling af fiskeritilladelse — berettigede fartøjer
         Fiskeritilladelser som omhandlet i aftalens artikel 6 udstedes på betingelse af, at det pågældende fartøj er registreret i EU-fiskerflåderegisteret, og at alle rederens, førerens eller fartøjets tidligere forpligtelser som følge af fiskeri i Kap Verde i henhold til aftalen er opfyldt.
         Ansøgning om fiskeritilladelse
         EU indgiver en fiskeritilladelsesansøgning for hvert fartøj, der ønsker at fiske i henhold til aftalen, til Kap Verde mindst 15 dage før datoen for den ønskede gyldighedsperiodes begyndelse på et skema som vist i tillæg 1 til dette bilag. Ansøgningen skal være maskinskrevet eller skrevet i hånden med letlæselige blokbogstaver.
         Ved hver førstegangsansøgning om fiskeritilladelse under den gældende protokol, eller ved ansøgning om fiskeritilladelse efter en teknisk ændring af det pågældende fartøj, indsendes der sammen med ansøgningen:

                     i)

                     bevis for betaling af den faste afgift for den ønskede tilladelses gyldighedsperiode og for betaling af det faste observatørbidrag omhandlet i kapitel X i dette bilag

                     ii)

                     navn og adresse på fartøjets eventuelle lokale repræsentant

                     iii)

                     et nyere farvefoto af fartøjet set fra siden på mindst 15 cm × 10 cm

                     iv)

                     eventuelle andre dokumenter, som specifikt kræves i henhold til aftalen.

               Ved fornyelse af en fiskeritilladelse under den gældende protokol skal ansøgningen om fornyelse for et fartøj, hvis tekniske specifikationer ikke er blevet ændret, blot ledsages af et bevis for betaling af afgiften og det faste observatørbidrag.
         Fast forudbetalt afgift
         Den faste afgift fastsættes efter den årlige sats anført i databladene i tillæg 2 til dette bilag. Den inkluderer alle nationale og lokale afgifter, undtagen havneafgift, omladningsafgift og udgifter til tjenesteydelser.
         Foreløbig liste over fartøjer med fiskeritilladelse
         Så snart Kap Verde har modtaget ansøgningerne om fiskeritilladelse, opstiller det for hver fartøjskategori hurtigst muligt en foreløbig liste over ansøgerfartøjerne. Denne liste sendes straks til den nationale fiskerikontrolmyndighed og EU.
         EU sender den foreløbige liste til rederen eller dennes repræsentant. Hvis EU's kontor er lukket, kan Kap Verde sende den foreløbige liste direkte til rederen eller dennes repræsentant med kopi til EU.
         Udstedelse af fiskeritilladelse
         Kap Verde udsteder fiskeritilladelser til EU senest 15 dage efter modtagelse af hele ansøgningsmaterialet.
         Ved fornyelse af en fiskeritilladelse i protokollens gyldighedsperiode skal den nye fiskeritilladelse indeholde en utvetydig henvisning til den oprindelige fiskeritilladelse.
         EU sender fiskeritilladelsen til rederen eller dennes repræsentant. Hvis EU's kontor er lukket, kan Kap Verde sende fiskeritilladelsen direkte til rederen eller dennes repræsentant med kopi til EU.
         Liste over fartøjer med fiskeritilladelse
         Så snart Kap Verde har udstedt fiskeritilladelserne, opstiller det for hver fartøjskategori hurtigst muligt en endelig liste over de fartøjer, der har tilladelse til at fiske i Kap Verdes fiskerizone. Denne liste sendes straks til den nationale fiskerikontrolmyndighed og EU og erstatter ovennævnte foreløbige liste.
         Fiskeritilladelsers gyldighedsperiode
         Fiskeritilladelser gælder i ét år og kan fornys.
         Med henblik på bestemmelse af gyldighedsperiodens start forstås ved årlig periode:

                     i)

                     i protokollens første anvendelsesperiode, perioden mellem datoen for protokollens ikrafttræden og den 31. december samme år

                     ii)

                     derefter, hvert hele kalenderår

                     iii)

                     i protokollens sidste anvendelsesår, perioden fra den 1. januar til datoen for protokollens udløb.

               Medbringelse af fiskeritilladelse
         Fiskeritilladelsen skal altid være om bord på fartøjet.
         Fartøjerne har dog tilladelse til at fiske, så snart de er opført på ovennævnte foreløbige liste. I så fald skal de pågældende fartøjer altid medføre den foreløbige liste, indtil de har fået udstedt fiskeritilladelse.
         Overdragelse af fiskeritilladelse
         En tilladelse udstedes for et specifikt fartøj og kan ikke overdrages.
         I tilfælde af force majeure og på anmodning af EU udskiftes fiskeritilladelsen dog med en ny tilladelse, der udstedes til et andet fartøj svarende til det fartøj, som skal udskiftes.
         En sådan overdragelse foregår på den måde, at rederen eller dennes repræsentant i Kap Verde leverer den fiskeritilladelse, der skal udskiftes, tilbage, og at Kap Verde hurtigst muligt udsteder erstatningstilladelsen. Erstatningstilladelsen udstedes til rederen eller dennes repræsentant hurtigst muligt efter, at den fiskeritilladelse, der skal udskiftes, er leveret tilbage. Erstatningstilladelsen er gyldig fra den dag, hvor den tilladelse, der skal udskiftes, leveres tilbage.
         Kap Verde ajourfører hurtigst muligt listen over fartøjer med fiskeritilladelse. Den nye liste sendes straks til den nationale fiskerikontrolmyndighed og EU.
         Hjælpefartøjer
         På anmodning af EU giver Kap Verde tilladelse til, at EU-fartøjer med fiskeritilladelse benytter hjælpefartøjer. Hjælpefartøjer skal sejle under en EU-medlemsstats flag eller tilhøre et EU-selskab og må ikke være udstyret til fiskeri, ligesom det heller ikke må anvendes til omladning.
         Kap Verde fastlægger, hvilke hjælpefunktioner der kan udføres, og hvilke betingelser der skal være opfyldt, for at sådanne hjælpefartøjer kan få udstedt tilladelse, og Kap Verde opstiller en liste over de hjælpefartøjer, der har fået udstedt tilladelse, og meddeler den hurtigst muligt til den nationale fiskerikontrolmyndighed og EU.
         KAPITEL III

            TEKNISKE FORANSTALTNINGER

         De tekniske foranstaltninger, der gælder for fartøjer med fiskeritilladelse med hensyn til fiskeriområde, fiskeredskaber og bifangster, er fastsat i tillæg 2 til dette bilag for de enkelte fiskerikategorier.
         Fartøjerne følger alle henstillinger fra ICCAT (Den Internationale Kommission for Bevarelse af Tunfiskebestanden i Atlanterhavet).
         KAPITEL IV

            FANGSTRAPPORTERING

         Fiskerilogbog
         Føreren af et EU-fartøj, der fisker i henhold til aftalen, fører en fiskerilogbog som vist i tillæg 3 til dette bilag for hver fiskerikategori.
         Fiskerilogbogen føres af fartøjsføreren for hver dag, hvor fartøjet befinder sig i Kap Verdes fiskerizone.
         Fartøjsføreren registrerer hver dag i fiskerilogbogen fangstmængden af hver art, identificeret ved artens alfa-3-FAO-kode, om bord, udtrykt i kilogram levende vægt eller i givet fald antal fisk. For hver hovedart registrerer fartøjsføreren også nulfangst.
         Fartøjsføreren registrerer i fiskerilogbogen også hver dag den eventuelle udsmidsmængde af hver art, udtrykt i kilogram levende vægt eller i givet fald antal fisk.
         Fiskerilogbogen udfyldes letlæseligt med blokbogstaver og underskrives af fartøjsføreren. Fartøjsføreren er ansvarlig for, at de data, der registreres i fiskerilogbogen, er korrekte.
         Fangstopgørelse
         Fartøjsføreren rapporterer fartøjets fangster ved til Kap Verde at indgive sine fiskerilogbøger for den periode, hvor fartøjet har befundet sig i Kap Verdes fiskerizone.
         Fiskerilogbøgerne indgives efter følgende nærmere bestemmelser:

                     i)

                     ved anløb af havn i Kap Verde afleveres hver original fiskerilogbog til Kap Verdes lokale repræsentant, som skriftligt bekræfter modtagelsen

                     ii)

                     hvis fiskerfartøjet forlader Kap Verdes fiskerizone uden at have anløbet havn i Kap Verde, indgives hver original fiskerilogbog senest 14 dage efter anløb af anden havn og under alle omstændigheder senest 30 dage efter, at fartøjet har forladt Kap Verdes fiskerizone:

                                 a)

                                 pr. brev adresseret til Kap Verde eller

                                 b)

                                 pr. fax til et nummer meddelt af Kap Verde eller

                                 c)

                                 pr. e-mail.

               Parterne træffer alle nødvendige foranstaltninger til at indføre et fangstopgørelsessystem baseret på elektronisk udveksling af alle data.
         Så snart Kap Verde er i stand til at modtage fangstopgørelser pr. e-mail, sender fartøjsføreren fiskerilogbøgerne til Kap Verde pr. e-mail til en e-mail-adresse meddelt af Kap Verde. Kap Verde anerkender straks modtagelsen pr. e-mail.
         Fartøjsføreren sender en kopi af alle fiskerilogbøger til EU. For tunfiskerfartøjer og langlinefartøjer med flydeline sender fartøjsføreren også en kopi af alle fiskerilogbøger til ét af følgende videnskabelige institutter:

                     i)

                     IRD (Institut de recherche pour le développement)

                     ii)

                     IEO (Instituto Español de Oceanografía)

                     iii)

                     IPIMAR (Instituto Português de Investigação Marítima)

                     iv)

                     INDP (Instituto Nacional de Desenvolvimento das Pescas).

               Hvis fartøjet vender tilbage til Kap Verdes fiskerizone i fiskeritilladelsens gyldighedsperiode, indgives der en ny fangstopgørelse.
         Hvis fangstopgørelsesbestemmelserne ikke overholdes, kan Kap Verde suspendere det pågældende fartøjs fiskeritilladelse, indtil Kap Verde har modtaget en eventuelt manglende fangstopgørelse, og straffe rederen efter sanktionsbestemmelserne i den gældende nationale lovgivning. Ved gentagne overtrædelser kan Kap Verde nægte at forny en fiskeritilladelse. Kap Verde underretter hurtigst muligt EU om enhver sanktion i den forbindelse.
         Opgørelse over afgifter for tunfiskerfartøjer og langlinefartøjer med flydeline
         På grundlag af fangstopgørelserne som bekræftet af ovennævnte videnskabelige institutter udarbejder EU for hvert tunfiskerfartøj og langlinefartøj med flydeline en endelig opgørelse over, hvor meget de enkelte fartøjer skal betale i afgift for deres fiskeri i det foregående kalenderår.
         EU meddeler en sådan endelig opgørelse til Kap Verde og rederen senest den 31. juli i det indeværende år. Kap Verde kan inden for en frist på 30 dage fra meddelelsesdatoen gøre indsigelse mod den endelige opgørelse, idet en sådan indsigelse dog skal behørigt begrundes. Hvis parterne er uenige, holder de samråd i Den Blandede Komité. Hvis Kap Verde ikke gør indsigelse inden for fristen på 30 dage, betragtes den endelige opgørelse som godkendt.
         Hvis den endelige opgørelse lyder på et højere beløb end den forudbetalte faste afgift for fiskeritilladelsen, betaler rederen saldoen til Kap Verde senest den 30. september i det indeværende år Hvis den endelige opgørelse lyder på et lavere beløb end den forudbetalte faste afgift, får rederen ikke penge tilbage.
         KAPITEL V

            LANDING OG OMLADNING

         Føreren af et EU-fartøj, der ønsker at lande fangster i en havn i Kap Verde eller at omlade fangster taget i Kap Verdes fiskerizone, giver mindst 24 timer i forvejen Kap Verde meddelelse om følgende:

                     a)

                     navnet på det fiskerfartøj, der ønsker at lande eller omlade fangster

                     b)

                     landings- eller omladningshavn

                     c)

                     forventet dato og klokkeslæt for landing eller omladning

                     d)

                     mængde (i kilogram levende vægt eller i givet fald antal fisk) af hver art, der skal landes eller omlades (angivet ved hjælp af artens alfa-3-FAO-kode)

                     e)

                     ved omladning, modtagerfartøjets navn

                     f)

                     modtagerfartøjets hygiejnecertifikat.

               Omladning skal finde sted i en havn i Kap Verde, hvor det er tilladt at foretage omladning. Omladning på havet er forbudt.
         Hvis disse bestemmelser ikke overholdes, anvendes de relevante sanktioner i Kap Verdes lovgivning.
         For EU-fartøjer, som lander deres fangster i en havn i Kap Verde, eller som sælger dem til en forarbejdningsvirksomhed i Kap Verde, er der indført et økonomisk incitament i form af delvis nedsættelse af afgiften inden for de grænser, der er fastsat i databladene i tillæg 2 til dette bilag.
         KAPITEL VI

            KONTROL

         Indsejling i og udsejling af Kap Verdes fiskerizone
         EU-fartøjer med fiskeritilladelse giver mindst tre timer før hver indsejling i eller udsejling af Kap Verdes fiskerizone Kap Verde meddelelse om sådan ind- eller udsejling.
         Når fartøjet meddeler, at det agter at sejle ind i eller ud af Kap Verdes fiskerizone, meddeler det bl.a.:

                     i)

                     forventet dato, klokkeslæt og position for ind- eller udsejling

                     ii)

                     mængde af hver art om bord, identificeret ved artens alfa-3-FAO-kode, udtrykt i kilogram levende vægt eller i givet fald antal fisk

                     iii)

                     varernes præsentation.

               Sådan meddelelse sendes om muligt pr. e-mail, men ellers pr. fax eller via radio, alt efter tilfældet, til en e-mail-adresse, et faxnummer eller en radiofrekvens meddelt af Kap Verde. Kap Verde giver hurtigst muligt de berørte fartøjer og EU meddelelse om eventuelle ændringer af e-mail-adresse, faxnummer eller radiofrekvens.
         Ethvert fartøj, der tages i at fiske i Kap Verdes fiskerizone uden i forvejen at have meddelt sin tilstedeværelse, betragtes som et fartøj, der fisker uden tilladelse.
         Inspektion på havet
         Inspektion i Kap Verdes fiskerizone af EU-fartøjer med fiskeritilladelse foretages af fartøjer og kontrollører fra Kap Verde, der tydeligt kan identificeres som fiskerikontrolfartøjer og fiskerikontrollører.
         Inden Kap Verde sender kontrollører om bord på et EU-fartøj, får fartøjet besked om, at Kap Verde har besluttet at foretage inspektion. Inspektion foretages af højst to kontrollører, som skal fremvise id og legitimation for, at de er kontrollører, inden de foretager inspektion.
         Kap Verdes kontrollører må ikke opholde sig længere om bord på EU-fartøjet, end det er nødvendigt for at løse inspektionsopgaverne. De foretager inspektion på en sådan måde, at fartøjet og dets fiskeri og last påvirkes mindst muligt.
         Kap Verde kan give tilladelse til, at EU deltager i inspektion på havet som observatør.
         Føreren af EU-fartøjet bistår Kap Verdes kontrollører med at komme om bord og i deres arbejde.
         Ved afslutningen af hver inspektion udarbejder Kap Verdes kontrollører en inspektionsrapport. Føreren af EU-fartøjet kan anføre eventuelle bemærkninger i inspektionsrapporten. Inspektionsrapporten underskrives af den kontrollør, som udarbejder rapporten, og af EU-fartøjets fører.
         Kap Verdes kontrollører giver EU-fartøjets fører en kopi af inspektionsrapporten, inden de forlader fartøjet. Kap Verde sender en kopi af inspektionsrapporten til EU senest 8 dage efter inspektion.
         Inspektion i havn
         Inspektion i havn af EU-fartøjer, der i en havn i Kap Verde lander eller omlader fangster taget i Kap Verdes fiskerizone, foretages af kontrollører fra Kap Verde, der tydeligt kan identificeres som fiskerikontrollører.
         Inspektion foretages af højst to kontrollører, som skal fremvise id og legitimation for, at de er kontrollører, inden de foretager inspektion. Kap Verdes kontrollører må ikke opholde sig længere om bord på EU-fartøjet, end det er nødvendigt for at løse inspektionsopgaverne, og de foretager inspektion på en sådan måde, at fartøj, landing eller omladning og last påvirkes mindst muligt.
         Kap Verde kan give tilladelse til, at EU deltager i inspektion i havn som observatør. Føreren af EU-fartøjet skal lette de kapverdiske kontrollørers arbejde.
         Ved afslutningen af hver inspektion udarbejder Kap Verdes kontrollører en inspektionsrapport. Føreren af EU-fartøjet kan anføre eventuelle bemærkninger i inspektionsrapporten. Inspektionsrapporten underskrives af den kontrollør, som udarbejder rapporten, og af EU-fartøjets fører.
         Kap Verdes kontrollører giver EU-fartøjets fører en kFopi af inspektionsrapporten efter endt inspektion. Kap Verde sender en kopi af inspektionsrapporten til EU senest 8 dage efter inspektion.
         KAPITEL VII

            SATELLITBASERET FARTØJSOVERVÅGNINGSSYSTEM (FOS)

         Fartøjspositionsmeldinger — FOS
         EU-fartøjer med fiskeritilladelse skal, når de befinder sig i Kap Verde fiskerizone, være udstyret med et satellitbaseret fartøjsovervågningssystem (FOS), som sikrer automatisk og løbende transmission hver time af fartøjernes position til fiskeriovervågningscentret (FOC) i fartøjernes flagstat.
         Hver positionsmelding skal

                     i)

                     indeholde følgende oplysninger:

                                 a)

                                 fartøjets identifikation

                                 b)

                                 fartøjets seneste geografiske position (længde, bredde) med en fejlmargin på under 500 m og et konfidensinterval på 99 %

                                 c)

                                 dato og klokkeslæt for registrering af position

                                 d)

                                 fartøjets fart og kurs

                     ii)

                     opfylde de krav til format, der er fastsat i tillæg 4 til dette bilag.

               Den første position, der registreres efter indsejling i Kap Verdes fiskerizone identificeres ved koden »ENT«. Alle efterfølgende positioner identificeres ved koden »POS«, bortset fra den første position, der registreres efter udsejling af Kap Verde fiskerizone, og som identificeres ved koden »EXI«.
         Flagstatens FOC er ansvarlig for automatisk behandling og i givet fald elektronisk transmission af positionsmeldinger. Positionsmeldingerne registreres på en sikker måde og opbevares i tre år.
         Fremsendelse af positionsmeldinger for fartøjet i tilfælde af defekt FOS
         Fartøjsføreren sørger for, at fartøjets FOS altid er fuldt funktionsdygtigt, og at positionsmeldinger sendes korrekt til flagstatens FOC.
         Hvis fartøjets FOS er defekt, skal det repareres eller udskiftes inden en måned. Efter udløbet af denne frist har fartøjet ikke længere tilladelse til at fiske i Kap Verdes fiskerizone.
         Fartøjer, der fisker i Kap Verdes fiskerizone med defekt FOS, sender deres positionsmeldinger med alle obligatoriske oplysninger pr. e-mail, via radio eller pr. fax til flagstatens FOC mindst hver fjerde time.
         Sikker fremsendelse af positionsmeldinger til Kap Verde
         Flagstatens FOC sender automatisk de pågældende fartøjers positionsmeldinger til Kap Verdes FOC. Flagstatens og Kap Verdes FOC udveksler e-mail-adresser og giver hurtigst muligt hinanden meddelelse om eventuelle ændringer.
         Fremsendelsen af positionsmeldinger mellem flagstatens og Kap Verdes FOC sker elektronisk efter et sikkert kommunikationssystem.
         Kap Verdes FOC underretter hurtigst muligt flagstatens FOC og EU, hvis der ikke længere regelmæssigt modtages positionsmeldinger for et fartøj med fiskeritilladelse, og det pågældende fartøj ikke har meddelt, at det er sejlet ud af fiskerizonen.
         Funktionsfejl i kommunikationssystemet
         Kap Verde er ansvarlig for, at dets elektroniske udstyr er kompatibelt med det elektroniske udstyr, som flagstatens FOC anvender, og giver hurtigst muligt EU meddelelse om eventuelle funktionsfejl i forbindelse med fremsendelse og modtagelse af positionsmeldinger med henblik på snarest muligt at få løst det pågældende tekniske problem. Eventuelle tvister forelægges for Den Blandede Komité.
         Fartøjsføreren betragtes om ansvarlig for enhver påvist manipulation af fartøjets FOS med henblik på at forstyrre systemets drift eller forfalske positionsmeldinger. Eventuelle overtrædelser straffes efter gældende lovgivning i Kap Verde.
         Ændring af positionsmeldingshyppighed
         Ved begrundet mistanke om overtrædelse kan Kap Verde sende en anmodning til flagstatens FOC med kopi til EU om at reducere positionsmeldingsintervallet for et fartøj til intervaller på tredive minutter i en vis undersøgelsesperiode. Kap Verde sender bevismaterialet til flagstatens FOC og til EU. Flagstatens FOC sender hurtigst muligt positionsmeldingerne efter den nye hyppighed til Kap Verde.
         Når den pågældende undersøgelsesperiode er afsluttet, underretter Kap Verde flagstatens FOC og EU om en eventuel opfølgning.
         KAPITEL VIII

            OVERTRÆDELSER

         Behandling af overtrædelser
         Alle overtrædelser, som et EU-fartøj med fiskeritilladelse, jf. bestemmelserne i dette bilag, begår, registreres i en inspektionsrapport.
         Fartøjsførerens underskrift af inspektionsrapporten indskrænker ikke rederens ret til at forsvare sig mod den formodede overtrædelse.
         Opbringning af fartøjer — Informationsmøde
         Et EU-fartøj, der har begået en overtrædelse, kan pålægges at indstille sit fiskeri og, hvis det befinder sig på havet, at anløbe havn i Kap Verde, hvis der er hjemmel til det i Kap Verdes lovgivning for den pågældende overtrædelse.
         Kap Verde giver EU meddelelse om enhver opbringning af EU-fartøjer med fiskeritilladelse senest 24 timer efter opbringning. Sammen med en sådan meddelelse fremlægges der bevis for den pågældende overtrædelse.
         Inden der træffes foranstaltninger over for fartøjet, fartøjsføreren, besætningen eller lasten, bortset fra foranstaltninger, der skal sikre beviserne, arrangerer Kap Verde på anmodning af EU senest én arbejdsdag efter meddelelsen om fartøjets opbringning et informationsmøde for at få belyst de forhold, der førte til fartøjets opbringning, og for at informere om eventuelle følger. Fartøjets flagstat kan sende en repræsentant til sådanne informationsmøder.
         Sanktioner i forbindelse med overtrædelse — Mæglingsprocedure
         Sanktionen for overtrædelsen fastsættes af Kap Verde efter gældende national lovgivning.
         Hvis en overtrædelse skal afgøres ved en retlig procedure, indledes der, inden en sådan procedure iværksættes, og forudsat at der ikke er begået nogen kriminel handling, en mæglingsprocedure mellem Kap Verde og EU for at bestemme sanktionens art og størrelse. I en sådan mæglingsprocedure kan der deltage en repræsentant for flagstaten. Mæglingsproceduren afsluttes senest 3 dage efter meddelelsen om fartøjets opbringning.
         Retlig procedure — Bankgaranti
         Hvis mæglingsproceduren slår fejl, og overtrædelsen indbringes for den ansvarlige retlige myndighed, stiller det overtrædende fartøjs reder en bankgaranti i en bank udpeget af Kap Verde på et beløb, der fastsættes af Kap Verde, og som skal dække udgifterne i forbindelse med fartøjets opbringning, den forventede bøde og en eventuel erstatning. Bankgarantien frigives først, når den retlige procedure er afsluttet.
         Bankgarantien frigives og betales tilbage til rederen staks efter domsafsigelsen således:

                     a)

                     det fulde beløb, hvis der ikke er idømt nogen sanktion

                     b)

                     saldobeløbet, hvis der idømmes en sanktion i form af en bøde, der er mindre end den stillede bankgaranti.

               Kap Verde underretter EU om resultatet af den retlige procedure senest 8 dage efter domsafsigelse.
         Frigivelse af fartøj og besætning
         Fartøjet og dets besætning kan forlade havnen, så snart de forpligtelser, der følger af mæglingsproceduren, er opfyldt, eller så snart der er stillet en bankgaranti.
         KAPITEL IX

            PÅMØNSTRING AF SØMÆND

         Antal sømænd, der skal påmønstres
         I fangstperioden i Kap Verdes fiskerizone påmønstrer EU-fartøjer kapverdiske sømænd således:

                     a)

                     notfartøjer til tunfiskeri: mindst 6 sømænd

                     b)

                     stangfartøjer til tunfiskeri: mindst 2 sømænd

                     c)

                     langlinefartøjer med flydeline: mindst 5 sømænd.

               EU-fartøjernes redere bestræber sig for at påmønstre yderligere kapverdiske sømænd.
         Frit valg af sømænd
         Kap Verde fører en liste over kapverdiske sømænd, der er kvalificeret til at påmønstre EU-fartøjer.
         Rederen eller dennes repræsentant vælger frit fra denne liste over kapverdiske sømænd til påmønstring og meddeler Kap Verde navnene på dem, der er blevet opført på besætningslisten.
         Sømændenes kontrakter
         For kapverdiske sømænd udarbejdes ansættelseskontrakten af rederen eller dennes repræsentant og den pågældende sømand, der eventuelt kan være repræsenteret af sin fagforening. Den påtegnes af Kap Verdes søfartsmyndigheder. I kontrakten fastsættes bl.a. påmønstringsdato og -havn.
         Kontrakten sikrer, at sømanden omfattes af den relevante socialsikringsordning i Kap Verde. I kontrakten indgår der en livsforsikring, en sygeforsikring og en ulykkesforsikring.
         Underskriverne får hver en kopi af kontrakten.
         De kapverdiske søfolk er omfattet af ILO-erklæringen om grundlæggende principper og rettigheder i forbindelse med arbejdet. Det drejer sig navnlig om foreningsfrihed, faktisk anerkendelse af arbejdstageres ret til kollektive forhandlinger og ikke-forskelsbehandling, hvad angår beskæftigelse og erhverv.
         Aflønning af sømænd
         De kapverdiske sømænds hyre betales af rederne. Den fastsættes, inden der udstedes fiskeritilladelse, og efter aftale mellem reder eller dennes repræsentant og Kap Verde. Hyren må ikke være lavere end den hyre, der betales til besætninger på nationale fartøjer, eller lavere end ILO-normerne.
         Sømændenes forpligtelser
         Sømanden melder sig hos føreren af det fartøj, han skal påmønstre, dagen før den påmønstringsdato, der er fastsat i kontrakten. Fartøjsføreren giver sømanden meddelelse om påmønstringsdato og -klokkeslæt. Hvis sømanden melder afbud eller ikke møder op på den dato og det klokkeslæt, der er fastsat for hans påmønstring, betragtes kontrakten med den pågældende sømand som ophævet, og rederen fritages automatisk for sin forpligtelse til at påmønstre den pågældende sømand. I så fald skal rederen hverken betale en bøde eller erstatning.
         Ikke-påmønstring af kapverdiske sømænd
         Rederne, der ikke påmønstrer kapverdiske sømænd på deres fartøjer, betaler senest den 30. september i det indeværende år for hver sømand, der påmønstres mindre end det antal, der skal påmønstres i henhold til bestemmelserne i dette kapitels begyndelse, et standardbeløb på 20 EUR pr. dag, hvor deres fartøjer befinder sig i Kap Verdes fiskerizone.
         Kap Verde anvender disse penge til at finansiere uddannelsen af nationale sømænd.
         KAPITEL X

            OBSERVATØRER FRA KAP VERDE

         Fiskeriobservation
         Fartøjer med fiskeritilladelse er omfattet af en fiskeriobservationsordning, der er en del af aftalen.
         Denne observationsordning er i tråd med bestemmelserne i henstillingerne fra ICCAT (Den Internationale Kommission for Bevarelse af Tunfiskebestanden i Atlanterhavet).
         Udpegede fartøjer og observatører
         Kap Verde udpeger de EU-fartøjer, der skal tage en observatør om bord, og den relevante observatør senest 15 dage før den fastsatte dato for observatørens ombordtagning.
         Samtidig med udstedelsen af fiskeritilladelse meddeler Kap Verde EU og rederen eller dennes repræsentant, hvilke fartøjer og observatører der er udpeget, og hvor længe observatørerne skal være om bord på de enkelte fartøjer. Kap Verde giver hurtigst muligt EU og rederen eller dennes repræsentant meddelelse om eventuelle ændringer med hensyn til de udpegede fartøjer eller observatører.
         Kap Verde bestræber sig for ikke at udpege observatører til fartøjer, der allerede har en observatør om bord, eller som allerede er formelt forpligtet til at tage en observatør om bord i den pågældende fangstperiode som led i sådanne fartøjers aktiviteter i andre fiskerizoner end Kap Verdes fiskerizone.
         Observatøren må ikke opholde sig længere om bord, end det er nødvendigt for at kunne udføre sine opgaver.
         Standardbidrag
         Samtidig med betalingen af afgift betaler rederen Kap Verde et standardbeløb på 100 EUR pr. år for hvert fartøj.
         Observatørens løn
         Observatørens løn og sociale bidrag betales af Kap Verde.
         Betingelser for ombordtagning af observatører
         Betingelserne for ombordtagning af observatører, bl.a. længden af deres ophold om bord, aftales mellem rederen eller dennes repræsentant og Kap Verde.
         Observatøren behandles om bord som officer. Observatørens logi om bord afhænger dog af fartøjet tekniske struktur.
         Kost og logi om bord betales af rederen.
         Fartøjsføreren træffer på sit ansvarsområde alle nødvendige forholdsregler til at sikre observatørens fysiske sikkerhed og psykiske velbefindende.
         Observatøren skal have adgang til alle faciliteter, der er nødvendige, for at han kan udføre sine opgaver. Observatøren skal have adgang til kommunikationsmidler, til dokumenter vedrørende fartøjets fiskeri, bl.a. fiskerilogbog og navigationsbog, og til de dele af fartøjet, som er direkte knyttet til de observatøropgaver, observatøren skal udføre.
         Observatørernes forpligtelser
         I den tid, hvor observatøren er om bord, sørger denne for:

                     a)

                     at træffe passende foranstaltninger til at undgå at afbryde eller hindre fiskeriet

                     b)

                     at behandle materiel og udstyr om bord med respekt

                     c)

                     at respektere, at alle dokumenter vedrørende fartøjet er fortrolige.

               Ombordtagning og ilandsætning af observatører
         Observatøren tages om bord i en havn valgt af rederen.
         Rederen eller dennes repræsentant giver mindst 10 dage før ombordtagning Kap Verde meddelelse om, på hvilken dato og i hvilken havn observatøren tages om bord. Tages observatøren om bord i et andet land, afholder rederen hans rejseudgifter til ombordtagningshavnen.
         Hvis observatøren ikke melder sig om bord senest 12 timer efter den dato og det klokkeslæt, der er fastsat for ombordtagning, fritages rederen automatisk for forpligtelsen til at tage den pågældende observatør om bord. Fartøjet kan så frit forlade havnen og begynde at fiske.
         Hvis observatøren ikke sættes i land i en havn i Kap Verde, betaler rederen, hvad det koster for observatøren at komme tilbage til Kap Verde så hurtigt som muligt.
         Observatørens opgaver
         Observatøren har til opgave:

                     a)

                     at observere fartøjets fiskeri

                     b)

                     at kontrollere fartøjets position under fiskeriet

                     c)

                     at udtage biologiske prøver som led i et videnskabeligt program

                     d)

                     at registrere, hvilke fiskeredskaber der anvendes

                     e)

                     at kontrollere fangstdataene i fiskerilogbogen for så vidt angår fangster taget i Kap Verdes fiskerizone

                     f)

                     at kontrollere bifangstprocenter og anslå udsmid

                     g)

                     når fartøjet befinder sig i Kap Verdes fiskerizone, mindst én gang om ugen via radio, pr. fax eller pr. e-mail at rapportere sine observationer, herunder mængden af fangster og bifangster om bord.

               Observatørens rapport
         Inden observatøren forlader fartøjet, fremlægger denne en observationsrapport for fartøjsføreren. Føreren af EU-fartøjet kan anføre eventuelle bemærkninger i observationsrapporten. Rapporten underskrives af observatøren og fartøjsføreren. Fartøjsføreren får en kopi af observationsrapporten.
         Observatøren sender sin rapport til Kap Verde, som sender en kopi til EU senest 8 dage efter observatørens ilandsætning.

            Tillæg til dette Bilag

                        1.

                        –

                        Tillæg 1

                        –

                        Skema til ansøgning om fiskeritilladelse

                        2.

                        –

                        Tillæg 2

                        –

                        Datablade

                        3.

                        –

                        Tillæg 3

                        –

                        Fiskerilogbog

                        4.

                        –

                        Tillæg 4

                        –

                        FOS-positionsmeldingens format

               Tillæg 1

                  Skema til ansøgning om fiskeritilladelse

               FISKERIMINISTERIET
               Ansøgning om licens for udenlandske industrifiskerfartøjer:

                           1.

                           Rederens navn:

                           2.

                           Rederens adresse:

                           3.

                           Navnet på rederens repræsentant eller lokale agent:

                           4.

                           Repræsentantens eller den lokale agents adresse:

                           5.

                           Fartøjsførerens navn:

                           6.

                           Fartøjets navn:

                           7.

                           Registreringsnummer:

                           8.

                           Byggeår og -sted:

                           9.

                           Flagstat:

                           10.

                           Registreringshavn:

                           11.

                           Hjemhavn:

                           12.

                           Fartøjets længde overalt:

                           13.

                           Bredde:

                           14.

                           Bruttotonnage:

                           15.

                           Nettotonnage:

                           16.

                           Lastrumskapacitet:

                           17.

                           Køle- og frysekapacitet:

                           18.

                           Maskintype og -effekt:

                           19.

                           Fiskeredskaber:

                           20.

                           Antal besætningsmedlemmer:

                           21.

                           Kommunikationssystem:

                           22.

                           Kaldesignal:

                           23.

                           Havnekendingsnummer:

                           24.

                           Planlagt fiskeri:

                           25.

                           Landingssted:

                           26.

                           Fiskeriområder:

                           27.

                           Målarter:

                           28.

                           Gyldighedsperiode:

                           29.

                           Særlige betingelser:

                           30.

                           Ansøgerens øvrige aktiviteter i Kap Verde:

                     Udtalelse fra Generaldirektoratet for Fiskeri:
               Bemærkninger fra Ministeriet for Fiskeri, Landbrug og Udvikling af Landdistrikter:

               Tillæg 2

                  Datablade

               DATABLAD 1:   STANGFARTØJER TIL TUNFISKERI

                                       2)

                                       Fiskeriområde

                           Uden for 12 sømil fra basislinjen

                                       3)

                                       Tilladte fiskeredskaber

                           Stænger

                                       4)

                                       Bifangster

                           Overholdelse af henstillingerne fra ICCAT og FAO

                                       5)

                                       Tilladt tonnage/Afgift

                           Yderligere afgift pr. ton fangst

                           25 EUR/ton

                           Fast årlig afgift

                           450 EUR for 18 tons pr. fartøj

                           Antal fartøjer med fiskeritilladelse

                           11 fartøjer

                                       6)

                                       Økonomisk incitament til frivillig landing og salg af fangster

                           Fartøjer, der frivilligt lander fangst i en havn i Kap Verde, får et afgiftsnedslag på 5 EUR pr. ton landet fangst. Der gives et yderligere nedslag på 5 EUR pr. ton fangst, der sælges til en forarbejdningsvirksomhed i Kap Verde.
                           Denne ordning gælder for højst 50 % af mængderne i den endelige fangstopgørelse.

               DATABLAD 2:   NOTFARTØJER TIL TUNFISKERI OG LANGLINEFARTØJER MED FLYDELINE

                                       1)

                                       Fiskeriområde

                           Uden for 12 sømil fra basislinjen

                                       2)

                                       Tilladte fiskeredskaber

                           Not
                           Flydeline

                                       3)

                                       Bifangster

                           Overholdelse af henstillingerne fra ICCAT og FAO

                                       4)

                                       Tilladt tonnage/Afgift

                           Yderligere afgift pr. ton fangst

                           35 EUR/ton

                           Fast årlig afgift

                           4 375 EUR for 125 tons pr. notfartøj til tunfiskeri
                           3 150 EUR for 90 tons pr. langlinefartøj med flydeline

                           Antal fartøjer med fiskeritilladelse

                           28 notfartøjer
                           35 langlinefartøjer med flydeline

                                       5)

                                       Økonomisk incitament til frivillig landing og salg af fangster

                           Fartøjer, der frivilligt lander fangst i en havn i Kap Verde, får et afgiftsnedslag på 5 EUR pr. ton landet fangst. Der gives et yderligere nedslag på 5 EUR pr. ton fangst, der sælges til en forarbejdningsvirksomhed i Kap Verde.
                           Denne ordning gælder for højst 50 % af mængderne i den endelige fangstopgørelse.

               Tillæg 3

                  Fiskerilogbog

               Tillæg 4

                  FOS-positionsmeldingens format

               TRANSMISSION AF FOS-MEDDELELSER TIL KAP VERDE
               POSITIONSMELDING

                           Dataelement

                           Kode

                           Obligatorisk/fakultativ

                           Indhold

                           Start på record

                           SR

                           O

                           Systemdata — angiver, at record'en starter

                           Modtager

                           AD

                           O

                           Meddelelsesdata — modtager. Landets alfa-3-ISO-kode

                           Afsender

                           FR

                           O

                           Meddelelsesdata — afsender. Landets alfa-3-ISO-kode

                           Flagstat

                           FS

                           F

                           Meddelelsestype

                           TM

                           O

                           Meddelelsesdata — meddelelsestype »POS«

                           Radiokaldesignal

                           RC

                           O

                           Fartøjsdata — fartøjets internationale radiokaldesignal

                           Den kontraherende parts interne referencenummer

                           IR

                           F

                           Fartøjsdata — den kontraherende parts entydige nummer (flagstatens alfa-3-ISO-kode efterfulgt af et nummer)

                           Havnekendingsnummer

                           XR

                           O

                           Fartøjsdata — nummeret på siden af fartøjet

                           Breddegrad

                           LA

                           O

                           Fartøjspositionsdata — fartøjets position i grader og minutter N/S GGMM (WGS-84)

                           Længdegrad

                           LO

                           O

                           Fartøjspositionsdata — fartøjets position i grader og minutter Ø/V GGGMM (WGS-84)

                           Kurs

                           CO

                           O

                           Fartøjets kurs på en 360°-skala

                           Fart

                           SP

                           O

                           Fartøjets fart i knob med én decimal

                           Dato

                           DA

                           O

                           Fartøjspositionsdata — dato for registrering af position UTC (ÅÅÅÅMMDD)

                           Klokkeslæt

                           TI

                           O

                           Fartøjspositionsdata — klokkeslæt for registrering af position UTC (TTMM)

                           Slut på record

                           ER

                           O

                           Systemdata — angiver, at record'en slutter

                     Tegnsæt: ISO 8859.1
               Transmission af data struktureres således:

                           —

                           en dobbelt skråstreg (»//«) og en feltkode angiver transmissionens start

                           —

                           der anvendes en enkelt skråstreg (»/«) som separator mellem feltkode og data.

                     Fakultative data anføres mellem »Start på record« og »Slut på record«.